text: 100 ulovlige kanonslag fundet
  07 marts 2012 kl. 15.33
  Lokalpolitiet i Vejen fandt i dag mere end 100 ulovlige kanonslag i en lejlighed.
  Det var i forbindelse med en narkorazzia i en lejlighed i Skolegade i Vejen, at politiet fandt en kasse med godt 100 kanonslag. 
  Fyrværkeriet var fugtigt og ifølge lederen af lokalpolitiet i Vejen, Jan Lambertsen, så er det dermed endnu farligere.
  Politiet ville ikke tage nogen chancer og tilkaldte derfor et hold bomberyddere.
  